भ्रूण परीक्षण रोकने के लिए मुखबिर योजना का अटल केंद्रों पर होगा प्रचार
अलवर| भ्रूणपरीक्षण रोकने के लिए सरकार अब अटल सेवा केंद्रों पर मुखबिर योजना का प्रचार कराएगी। इस योजना के माध्यम से सरकार अब गांव-गांव में मुखबिर तैयार करेगी। सरकार ने यह निर्णय पीसीपीएनडीटी की मुखबिर योजना के माध्यम से प्रदेश में 60 डिकॉय ऑपरेशन में सफलता मिलने के बाद लिया है। ग्रामीण क्षेत्रों में जागरुकता लाने के लिए प्रत्येक अटल सेवा केंद्र पर मुखबिर योजना का प्रचार प्रसार किया जाएगा। सरकार का उद्देश्य प्रत्येक गांव में मुखबिर तैयार करने का है, जिससे अगर कोई व्यक्ति भ्रूण परीक्षण कराता है तो सूचना मिलने पर उसके खिलाफ तत्काल कार्रवाई की जा सके। यहां टोल फ्री नंबर 104 108 पर सूचना देने के विज्ञापन भी किए जाएंगे। इस योजना में ढाई लाख रुपए का इनाम है, जिसमें से सूचना देने वाले को एक लाख रुपए देने का प्रावधान है।
सोनोग्राफीसेंटरों का अंतर्जिला निरीक्षण करेंगे दल : चिकित्साएवं स्वास्थ्य विभाग के दल सोनोग्राफी सेंटरों का अंतरर्जिला निरीक्षण करेंगे। इसके लिए प्रदेश समुचित अधिकारी की ओर से हर जिले में दल गठित कर अंतर जिला आवंटित किए जाएंगे। वहीं सीएमएचओ पंजीकृत सरकारी और गैर सरकारी डॉक्टरों के साथ त्रैमासिक बैठक करेंगे।
^संदेहास्पद गांवों में मुखबिर तैयार किए जाएंगे, जिससे समय पर भ्रूण परीक्षण की सूचना मिल सके। मुखबिर योजना का हर मीटिंग और कार्यक्रम में प्रचार किया जाएगा, जिससे अधिक लोग इससे जुड़ सकें। वहीं सोनोग्राफी सेंटरों के निरीक्षण भी बढ़ाए जाएंगे। खामियां मिलने पर उनके खिलाफ कार्रवाई की जाएगी। -डॉ.पंकज गुप्ता, सीएमएचओ, अलवर
hin_Deva hin_Deva hin_Deva hin_Deva